Sejong by

Sejong by (offisielt: Sejong spesiell autonom by, hangul: , hanja: , rr: Sejong Teukbyeol-jachisi, mr: Sechong Tŭkpyŏl-chach’isi) er en by under bygging i Sør-Korea, beliggende nordvest for Daejeon i Sør-Chungcheong, vel 100 km sør for Seoul. Byggearbeidene ble igangsatt i 2008, og første del av den nye byen ble offisielt åpnet 1. juli 2012.New Prime Minister's Office Complete in Sejong City KBS World 4. april 2012. Arbeidet med andre del settes i gang i 2012, mens den tredje delen får anleggsstart sent i 2013 eller 2014. Byen omfatter hele arealet til fylket Yeongi, samt deler av byen Gongju og fylket Cheongwon, alle beliggende i provinsen Sør-Chungcheong.

 Historie 
Opprinnelig var planen lansert i 2003Launching Ceremony of Sejong City  Arirang News 2. juli 2012 av daværende president Roh Moo-hyun å etablere en ny nasjonal hovedstad for Sør-Korea.Sejong City Struggle Men i 2004 slo landets konstitusjonsdomstol fast at en ikke kunne flytte hovedstaden. President Roh måtte derfor nøye seg med plan B, å etablere byen som en administrativ avlastningsby for hovedstaden ved å flytte ni departement og øvrig statsadministrasjon dit.

Planene er senere endret flere ganger. I første omgang er det planlagt at 11 departement samt statsministerens kontor og 24 underliggende organisasjoner, direktorat og virksomheter skal flytte til den nye byen mellom 2012 og 2014.Ministries to Move to Sejong City by 2014 as Planned The Chosun Ilbo 13. juli 2010 I alt 10440 ansatte omfattes av flytteplanene.

Navnet på den nye byen er etter den tidligere koreanske Joseon-kongen Sejong den store, som er mest kjent for å ha innført det koreanske skriftspråket hangul.BBC NEWS: S Korea chooses new capital site Foreløpig er planen at 500 000 mennesker skal få sitt nye hjem i den nye byen innen 2030.Kang Hyun-kyung, ""Sejong City Project Will Have Far-Reaching Ramifications"," The Korea Times, Sept. 26-27, 2009, p. 2.

Byplanene har vært gjenstand for heftig debatt i Sør-Koreas nasjonalforsamling. I september 2009 sa statsminister Chung Un-chan at planen om å bygge Sejong City ikke var en effektiv politikk sett i en økononoms øyne. Chung har senere kalt byen som svinetønnepolitikk, for å skaffe seg flere stemmerSejong pledge only made to gain votes: P.M. Dette har ført til at over tusen akademikere og politikere, inkludert tre tidligere statsministre har krevd en gjennomgang av planen.The Korea Herald | A political hot potato: Sejong Det er uttrykt en frykt for at byen bare vil bestå av pendlere som ikke tar familien med seg fra Seoul, som har mer å tilby innenfor både arbeidsliv, underholdning og utdanning. Utviklingen av byen har støtte fra en fraksjon i regjeringspartiet ledet av Park Geun-hye, opposisjonen, foruten et flertall av befolkningen i Chungcheongregionen.

Planen er å tiltrekke byen virksomhet innenfor utdanning, vitenskap og næringsliv for å gjøre den mer familievennlig.

 Administrativ inndeling 
Administrativt blir den nye byen inndelt i en eup, ni myeon og 1 dong.

 Navn Hangul HanjaHansol-dong한솔동한솔洞Jochiwon-eup조치원읍鳥致院邑Yeongi-myeon연기면燕岐面Geumnam-myeon금남면錦南面Janggun-myeon장군면將軍面Bugang-myeon부강면芙江面Yeonseo-myeon연서면燕西面Yeondong-myeon연동면燕東面Jeonui-myeon전의면全義面Jeondong-myeon전동면全東面Sojeong-myeon소정면小井面

 Se også 
 Sør-Koreas administrative enheter
 Liste over regioner i Korea

 Referanser 

 Eksterne lenker 

  Sejong by 
  Multifunctional Administrative City Construction Agency (MACCA)

Kategori:Sejong by
Kategori:Bosetninger etablert i 2012
Kategori:2012 i Sør-Korea